turjo4nis/wikipedia-bn-dump-20250701 huggingface dataset:
মাহফুজ উল্লাহ

মাহফুজ উল্লাহ (১০ মার্চ ১৯৫০-২৭ এপ্রিল ২০১৯) ছিলেন একজন বাংলাদেশি লেখক, সাংবাদিক, টেলিভিশন ব্যক্তিত্ব ও পরিবেশবিদ। বাংলাদেশে তিনিই পরিবেশ সাংবাদিকতার সূচনা করেন।

প্রারম্ভিক জীবন
মাহফুজ ১৯৫০ সালের ১০ মার্চ নোয়াখালী জেলার বেগমগঞ্জের গোপালপুরে জন্মগ্রহণ করেন। তার পিতার নাম হাবিবুল্লাহ এবং মাতার নাম ফয়জুননিসা বেগম। মাহফুজ ভারতীয় উপমহাদেশে সমাজতান্ত্রিক আন্দোলনের অন্যতম অগ্রদূত মুজফ্‌ফর আহ্‌মেদের দৌহিত্র। তার বড় ভাই অধ্যাপক মাহবুব উল্লাহ। তিনি ঢাকা বিশ্ববিদ্যালয় থেকে ১৯৭২ সালে পদার্থবিদ্যায় স্নাতকোত্তর ও ১৯৭৪ সালে সাংবাদিকতায় পুনরায় স্নাতকোত্তর ডিগ্রি অর্জন করেন। ছাত্র রাজনীতির কারণে আইয়ুব খানের সামরিক শাসনামলে তাকে ঢাকা কলেজ থেকে বহিষ্কার করা হয়।

তৎকালীন পূর্ব পাকিস্তান ছাত্র ইউনিয়নের কর্মী হিসেবে ঊনসত্তরের ১১ দফা আন্দোলনে অংশগ্রহণ করেন। পরবর্তীতে বাংলাদেশ ছাত্র ইউনিয়নের সভাপতি হিসেবেও দায়িত্ব পালন করেন।

কর্মজীবন  
ছাত্রাবস্থাতেই মাহফুজ উল্লাহ সাংবাদিকতা পেশায় কাজ শুরু করেন। ১৯৭২ সালে সাপ্তাহিক বিচিত্রার জন্মলগ্ন থেকেই এ পত্রিকার সঙ্গে জড়িত ছিলেন। মাঝে চীন গণপ্রজাতন্ত্রে বিশেষজ্ঞ হিসেবে, কলকাতাস্থ বাংলাদেশ উপদূতাবাসে কাজ করেন এবং ঢাকা বিশ্ববিদ্যালয়ের গণযোগাযোগ এবং সাংবাদিকতা বিভাগে খণ্ডকালীন শিক্ষক হিসেবে শিক্ষকতা করেন। বিভিন্ন সময়ে বাংলাদেশের নেতৃস্থানীয় বাংলা ও ইংরেজি দৈনিকে কাজ করেছেন। রেডিও ও টেলিভিশনে অনুষ্ঠান উপস্থাপনাসহ একাধিক টক শো অনুষ্ঠানে অতিথি হিসেবে সংবাদ ও রাজনীতি নিয়ে নানামুখী বিশ্লেষণ করতেন। মৃত্যুর পূর্বে তিনি ড্যাফোডিল ইন্টারন্যাশনাল ইউনিভার্সিটি সাংবাদিকতা ও গণযোগাযোগ বিভাগে শিক্ষক হিসেবে কর্মরত ছিলেন।

তিনি সেন্টার ফর সাসটেইনেবল ডেভেলপমেন্ট - (সিএফএসডি) নামে একটি পরিবেশবাদী সংগঠনের প্রতিষ্ঠাতা সাধারণ সম্পাদক ছিলেন। তিনি আন্তর্জাতিকভাবে পরিচিত একজন সক্রিয় পরিবেশবিদ ছিলেন এবং বাংলাদেশে তিনিই পরিবেশ সাংবাদিকতার সূচনা করেন। এছাড়ও তিনি ঢাকা বিশ্ববিদ্যালয় সিনেটের এবং আন্তর্জাতিক পরিবেশবাদী সংগঠন ইন্টারন্যাশনাল ইউনিয়ন ফর কনজারভেশন অব নেচার-এর আন্তর্জাতিক পরিচালনা পর্ষদের প্রথম বাংলাদেশী সদস্য হিসেবে নির্বাচিত হন।

গ্রন্থ 
বিভিন্ন বিষয়ে মাহফুজ উল্লাহ বাংলা ও ইংরেজি ভাষায় ৫০-এর অধিক গ্রন্থ রচনা করেছেন। যার মধ্যে বেশ কিছু পৃথিবীর বিভিন্ন বিশ্ববিদ্যালয়ের গ্রন্থাগারে সহায়ক গ্রন্থ হিসেবে সংগ্রহিত আছে। তার গ্রন্থসমূহের মধ্যে উল্লেখযোগ্য হল: 
 বাংলাদেশের রাষ্ট্রপতি জিয়া: রাজনৈতিক জীবনী
 যাদুর লাউ
 যে কথা বলতে চাই
 অভ্যুত্থানের ঊনসত্তর
 পূর্ব পাকিস্তান ছাত্র ইউনিয়ন : গৌরবের দিনলিপি (১৯৫২-৭১)
উলফা ও অ্যাসোসিয়েশন ইন আসাম
বেগম খালেদা জিয়া: হার লাইফ, হার স্টোরি

মৃত্যু
২০১৯ সালের ২৭ এপ্রিল ব্যাংককের বামরুনগ্রাদ হাসপাতালে চিকিৎসাধীন অবস্থায় বাংলাদেশ সময় ১০টা ৫ মিনিটে তিনি মৃত্যুবরণ করেন। এর আগে গত ২ এপ্রিল অসুস্থ হয়ে পড়লে তাকে প্রথমে রাজধানীর স্কয়ার হাসপাতালে ও পরে থাইল্যান্ডে নিয়ে যাওয়া হয়। এরপূর্বে ২১ এপ্রিল বাংলাদেশের সব প্রধান গণমাধ্যমে তার মৃত্যুর গুজব ছড়িয়ে পরে। যদিও একই দিন সন্ধ্যায় তিনি জীবিত হিসেবে সংবাদ প্রকাশ করে।

পুরস্কার ও সম্মাননা 
একুশে পদক-২০২৫ (মরণোত্তর)

তথ্যসূত্র

১৯৫০-এ জন্ম
নোয়াখালী জেলার ব্যক্তি
বাংলাদেশী সাংবাদিক
বাংলাদেশী পরিবেশবাদী
২০১৯-এ মৃত্যু
বাংলাদেশী পুরুষ লেখক
ঢাকা বিশ্ববিদ্যালয়ের শিক্ষক
বাংলাদেশী সক্রিয় কর্মী
বামরুনগ্রাদ হাসপাতালে মৃত্যুবরণ করা ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
২০২৫-এ একুশে পদক বিজয়ী
সাংবাদিকতায় একুশে পদক বিজয়ী
মস্কো আন্তর্জাতিক চলচ্চিত্র উৎসব

মস্কো আন্তর্জাতিক চলচ্চিত্র উৎসব বা এমআইএফএফ (, () একটি আন্তর্জাতিক চলচ্চিত্র উৎসব। প্রথম অনুষ্ঠিত হয় ১৯৩৫ সালে। রুশ সংস্কৃতিবিষয়ক মন্ত্রণালয় ও মস্কো নগর কর্তৃপক্ষের সহযোগিতায় এই চলচ্চিত্র উৎসব অনুষ্ঠিত হচ্ছে। ৩৮তম মস্কো আন্তর্জাতিক চলচ্চিত্র উৎসবে মোট ১৬টি বিভাগে ৭০টি দেশের ১৮০টিরও বেশি চলচ্চিত্র প্রদর্শিত হয়। এসবের মধ্যে রয়েছে পূর্ণদৈর্ঘ্য ও স্বল্পদৈর্ঘ্য কাহিনিচিত্র, প্রামাণ্যচিত্র ও অ্যানিমেটেড ছবি। চলচ্চিত্র প্রদর্শনের পাশাপাশি সেমিনার ও পরিচালকদের উন্মুক্ত লেকচার অনুষ্ঠিত হয়।

উৎসবটির শীর্ষ পুরস্কার হ'ল মস্কোর কোট অফ আর্মস এর সেন্ট জর্জের ড্রাগনকে হত্যার প্রতিমা। ২০০০ সাল থেকে নিকিতা মিখালকভ উৎসবটির সভাপতিত্ব  করছেন।

ইতিহাস
১৯৭২ সাল থেকে এমআইএফএফ আন্তর্জাতিক চলচ্চিত্র প্রযোজক সমিতিগুলির ফেডারেশন থেকে "ক্লাস এ" স্বীকৃতি প্রশংসাপত্র পেয়েছে।

আরও দেখুন
 চলচ্চিত্র উৎসবের তালিকা

তথ্যসূত্র

বহিঃসংযোগ 
 মস্কো আন্তর্জাতিক চলচ্চিত্র উৎসব ওয়েবসাইট 
 মস্কো আন্তর্জাতিক চলচ্চিত্র উৎসব ইউটিউব
 

আন্তর্জাতিক চলচ্চিত্র উৎসব
চলচ্চিত্র উৎসব
আন্তর্জাতিক চলচ্চিত্র পুরস্কার
মনসা মন্দির, শরীয়তপুর

মনসা মন্দির বা ধনুকা মনসামন্দির শরীয়তপুর জেলায় অবস্থিত একটি প্রাচীন মন্দির ও বাংলাদেশের অন্যতম একটি সংরক্ষিত পুরাকীর্তি। এটি শরীয়তপুর সদরের ধানুকা নামক গ্রামে অবস্থিত। মন্দিরটি ময়ূর ভট্টের বাড়িতে অবস্থিত। এ বাড়িতে আরও বেশ কয়েকটি মন্দির রয়েছে। সবগুলো মন্দির নিয়ে গঠিত বাড়িটিকে একত্রে স্থানীয়রা ময়ূর ভট্টের বাড়ি নামে ডেকে থাকেন।

ইতিহাস
আনুমানিক প্রায় ৬শত বছর পূর্বে ধানুকা অঞ্চলে ময়ূর ভট্টের বাড়ি বা  মনসা মন্দির  তৈরি করেন তৎকালীন ধনাঢ্য ব্যক্তি ময়ূর ভট্ট। পরবর্তিতে তার বাড়িতেই তিনি মনসা মন্দিরটি নির্মাণ করেন। মনসা মন্দিরটি তৎকালীন এ অঞ্চলে খুবই জনপ্রিয় ছিল ও ভারত থেকে এখানে পূজা দেওয়ার জন্য লোক সমাগম হত। মনসা মন্দিরের জনপ্রিয়তার কারণে পুরো বাড়িটিই মনসা বাড়ি নামে পরিচিতি লাভ করে।

মন্দিরটিতে পিতলের তৈরি পুরাতান একটি মনসা মূর্তি রয়েছে। জনশ্রুতি অনুসারে মূর্তিটি একবার হারিয়ে গিয়েছিল কিন্তু পরবর্তীতে জেলেরা খুঁজে পেয়ে সেটি রেখে যান। বাংলাদেশের স্বাধীনতা যুদ্ধের সময় মন্দির তথা বাড়িটির ব্যাপক ক্ষতি সাধিত হয়। বর্তমানে এর তত্ত্বাবধায়ক হিসেবে রয়েছেন ময়ূর ভট্টের বংশধর শ্যামাপ্রদ চক্রবর্তী। বিভিন্ন সময় বাড়ি তথা মন্দির থেকে প্রাচীন পুথি উদ্ধার করা হয়েছে।

কিংবদন্তি
জনশ্রুতি ও লোককাহিনী অনুসারে, ময়ূর ভট্টের বাড়ির কোনো এক কিশোর ফুল কুড়াতে নিয়মিত বাগানে যাতায়াত করতো। সে ফুল কুড়ানোর সময় পরপর দুদিন একটি সাপকে দেখে ভয়ে চলে আসে ও তৃতীয় দিনে পুনরায় সাপটির দেখা পায়। সেসময় সেই সাপটিও তার সাথে সাথে বাড়িতে চলে আসে ও তাকে ঘিরে নৃত্য শুরু করে। সে রাতে বাড়ির কর্তা মনসা দেবীকে স্বপ্নে দেখেন ও দেবী তাকে তার মন্দির স্থাপন করে পূজা করার নির্দেশ দেন। তখন ময়ূর ভট্ট এখানে মনসা মন্দিরটি স্থাপন করেন ও পূজা আরম্ভ করেন। এখনো এখানে পূজার সময় সাপের সমাগম হয় বলে জনশ্রুতি রয়েছে।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বহিঃসংযোগ 

মনসা মন্দির
শরীয়তপুর জেলার হিন্দু মন্দির
শরীয়তপুর জেলার দর্শনীয় স্থান‎
শরীয়তপুর জেলার প্রত্নতাত্ত্বিক স্থাপনা
১৫শ শতাব্দীর হিন্দু মন্দির
সিএন টাওয়ার

সিএন টাওয়ার () হল একটি  কংক্রিটের যোগাযোগ এবং পর্যবেক্ষণ টাওয়ার যা শহরের কেন্দ্রস্থল টরন্টো, অন্টারিও, কানাডায় অবস্থিত। সাবেক রেলওয়ে ভূমির উপর নির্মিত এই টাওয়ার ১৯৭৬ সালে সম্পূর্ণ হয়, বিশ্বের সবচেয়ে লম্বা বিনামূল্যে স্থায়ী কাঠামো এবং সেই সময়ে বিশ্বের সবচেয়ে উঁচু টাওয়ার হিসেবে পরিচিত ছিল। ২০১০ সালে বুর্জ খলিফা এবং ক্যান্টন টাওয়ার সম্পন্ন না হওয়া পর্যন্ত টানা ৩৪ বছর ধরে সবচেয়ে উঁচু টাওয়ার ছিল।

১৯৯৬ সালে সিএন টাওয়ার সিভিল ইঞ্জিনিয়ার্স আমেরিকান সোসাইটি দ্বারা বিশ্ব আধুনিক সপ্তাশ্চর্যের মধ্যে একটি ঘোষণা করে। এটা গ্রেট টাওয়ার ওয়ার্ল্ড ফেডারেশন, যেখানে এটি দ্বিতীয় স্থানের পদমর্যাদা্য থেমে আছে।

নির্মাণ কাজের উন্নতি

তথ্যসূত্র

বহিঃসংযোগ
 CBC Archives – CN Tower opens to the public. (Multimedia)
 Official CN Tower Website
 Edgewalk
 The Design, Engineering and Construction of the CN Tower – 1972 through to 1976
 A visual construction history of the CN Tower – at 40th year anniversaries

১৯৭৬-এ সম্পন্ন সুউচ্চ স্থাপনা
উত্তর আমেরিকার টাওয়ার
ব্যবসা প্রতিষ্ঠান
গগনচুম্বী অট্টালিকা
অসম্পূর্ণ
টরন্টোর দর্শনীয় স্থান
ঘাঘড়া খান বাড়ি জামে মসজিদ

ঘাঘড়া খান বাড়ি জামে মসজিদ বাংলাদেশের শেরপুর জেলায় অবস্থিত প্রাচীন মসজিদ। মুঘল আমলে স্থাপিত এই মসজিদটি একটি ঐতিহাসিক নিদর্শন। এটি শেরপুর জেলার ঝিনাইগাতি উপজেলার ঘাঘড়া লস্কর গ্রামে অবস্থিত, আর সে কারণেই এর নাম হয়েছে ঘাঘড়া খান বাড়ি জামে মসজিদ। ১৯৯৯ সালে মসজিদটির রক্ষনাবেক্ষণের দায়িত্ব নেয় বাংলাদেশ প্রত্নতত্ত্ব অধিদপ্তর।

ইতিহাস 
ঘাঘড়া খান বাড়ি জামে মসজিদ মুঘল আমলে নির্মিত হয়। মসজিদের দরজায় কষ্টি পাথরে খোদাই করা আরবি ভাষায় নির্মাণকাল দেওয়া আছে হিজরী ১০২৮ সাল বা ইংরেজি ১৬০৮ সাল। মসজিদের গাঁয়ের নিদর্শন থেকে ধারণা করা হয় মসজিদটি বক্সার বিদ্রোহী হিরঙ্গী খানের সময়কালে নির্মাণ করা হয়েছিল। আজিমোল্লাহ খান মসজিদটি প্রতিষ্ঠা করেন বলে অনুমান করা হয়।

বিবরণ 
মসজিদের ভিতরে দুটি সুদৃঢ় খিলান রয়েছে। মসজিদটি এক গম্বুজবিশিষ্ট এবং এর দৈর্ঘ্য ও প্রস্থ ৩০ ফুট। মাঝখানে গম্বুজে ছোটবড় ১০টি মিনার রয়েছে। পূর্বদিকে একটি দরজা রয়েছে। ভিতরে মেহরাব ও দেয়ালে বিভিন্ন রঙের ও কারুকার্য করা ফুল ও ফুলদানি আঁকা আছে। মসজিদের দেয়ালের গাথুনী চুন ও সুরকি দিয়ে গাথা যার প্রস্ত ৪ ফুট। মসজিদের মোট জমি ৫৮ শতাংশ যা তৎকালীন খান বাড়ির লোকজন ও গ্রামের  অনেকে মসজিদের নামে ওয়াকফ করে দিয়েছে । মসজিদের মূল ভবন ও বারান্দা মিলে ১৭ শতাংশ এবং বাকি ৪১ শতাংশ জায়গায় রয়েছে কবরস্থান।

আরও দেখুন
 বাংলাদেশের মসজিদের তালিকা

তথ্যসূত্র

বহিঃসংযোগ 

শেরপুর জেলার দর্শনীয় স্থান
বাংলাদেশের ঐতিহাসিক স্থান
শেরপুর জেলার মসজিদ
শেরপুর জেলার প্রত্নতাত্ত্বিক স্থাপনা
শেরপুর জেলা
বাংলাদেশে ঐতিহাসিক স্থান
মুঘল মসজিদ
আলব্রেক্ট মার্তজ ফন কুইরেনহেইম

আলব্রেক্ট মার্ত‌জ ফন কুইরেনহেইম (২৫ মার্চ ১৯০৫ - ২১ জুলাই ১৯৪৪) ছিলেন একজন জার্মান কর্নেল। হিটলারের বিরুদ্ধে প্রণীত ২০ জুলাই পরিকল্পনায় তিনি অংশ নিয়েছিলেন।

প্রারম্ভিক জীবন 
কুইরেনহেইম ১৯০৫ সালে মিউনিখে জন্মগ্রহণ করেন। পরবর্তীতে তার পরিবার পটসডামে চলে আসে।

সামরিক জীবন 
কুইরেনহেইম ১৯২৩ সালে রাইখসভারে যোগ দেন। ১৯২৫ সালে ক্লজ ফন স্টফেনবার্গ‌ের সাথে তিনি পরিচিত হন।

দ্বিতীয় বিশ্বযুদ্ধ 
দ্বিতীয় বিশ্বযুদ্ধের সময় তিনি স্টাফ অফিসার হিসেবে নিয়োগ পান। ১৯৪২ সালে তিনি লেফটেন্যান্ট কর্নেল হিসেবে পদন্নোতি লাভ করেন। এরপর তিনি পূর্বাঞ্চলীয় রণাঙ্গনে ২৪তম আর্মি কর্প‌সের স্টাফ প্রধান হন। ১৯৪৩ সালে তিনি কর্নেল পদে উন্নীত হন।

২০ জুলাই পরিকল্পনা 

১৯৪৩ সালে কুইরেনহেইম হিটলারকে হত্যার জন্য প্রণীত ২০ জুলাই পরিকল্পনায় যুক্ত হন। হিটলারকে হত্যার উদ্দেশ্যে কর্নেল ক্লজ ফন স্টফেনবার্গ‌ বোমা স্থাপন করেছিলেন। বোমাটি বিস্ফোরিত হলেও হিটলার নিহত হননি। এই তথ্য পরিকল্পনাকারীরা জানতে পারেননি। তারা পূর্ব পরিকল্পনা অনুযায়ী পদক্ষেপ নেয়া শুরু করেন। কিন্তু অভ্যুত্থান দ্রুত স্তিমিত হয়ে পড়ে এবং পরিকল্পনায় জড়িত কুইরেনহেইম, ওলব্রিক্ট, স্টফেনবার্গ‌ ও হেফটেন গ্রেপ্তার হন। গ্রেপ্তারের পর কর্নেল জেনারেল ফ্রেডরিক ফ্রম সামরিক আদালতে তড়িঘড়ি করে সম্পন্ন একটি সংক্ষিপ্ত বিচারে তাদের মৃত্যুদন্ড দেন। পরিকল্পনাকারীদের জীবিত গ্রেপ্তারের জন্য হিটলারের নির্দেশ সত্ত্বেও ফ্রম তাদের মৃত্যুদন্ড দিয়েছিলেন। নীরব সমর্থন দানের অভিযোগ থেকে নিজেকে বাঁচানোর জন্য ফ্রম তাদের মৃত্যুদন্ড দিয়েছিলেন এমন মত রয়েছে। বান্ডলারব্লকের উঠানে ফায়ারিং স্কোয়াড গুলি করে তার মৃত্যুদন্ড কার্যকর করে। প্রথমে ওলব্রিক্টকে গুলি করার পর কুইরেনহেইমকে গুলি করা হয়।

দন্ড কার্যকরের পর তাদের লাশ বার্লিনের ম্যাথাউস চার্চে দাফন করা হয়। পরে হেনরিক হিমলারের নির্দেশে লাশ কবর থেকে তুলে পুড়িয়ে ফেলে ছাই ছড়িয়ে দেয়া হয়েছিল। তাদের দন্ড কার্যকরের স্থানে একটি স্মৃতিফলক রয়েছে।

চরিত্রায়ন 
কুইরেনহেইমের চরিত্রে নিম্নোক্ত অভিনেতারা অভিনয় করেছেন:
 পল বের্ন্ড‌ট (লিবারেশন চলচ্চিত্রে) (১৯৭১)
 রাইনার বুক (স্টফেনবার্গ‌ চলচ্চিত্রে) (২০০৪)
 ক্রিশ্চিয়ান বার্কে‌ল (ভেলকুরি চলচ্চিত্রে) (২০০৮)

তথ্যসূত্র

বহিঃসংযোগ 

১৯০৫-এ জন্ম
১৯৪৪-এ মৃত্যু
২০শ-শতাব্দীর জার্মান ব্যক্তিত্ব
দ্বিতীয় বিশ্বযুদ্ধের জার্মান সামরিক ব্যক্তিত্ব
নাৎসি আদালতে দোষী সাব্যস্ত ব্যক্তি
২০ জুলাই পরিকল্পনার মৃত্যুদন্ডপ্রাপ্ত সদস্য
মৃত্যুদণ্ড কার্যকর হওয়া জার্মান ব্যক্তি
জার্মানিতে ফায়ারিং স্কোয়াডে মৃত্যুদন্ডপ্রাপ্ত ব্যক্তি
মিউনিখের ব্যক্তিত্ব
২০শ শতাব্দীর জার্মান ব্যক্তি
সাংহাই ওয়ার্ল্ড ফাইন্যান্সিয়াল সেন্টার

সাংহাই ওয়ার্ল্ড ফাইন্যান্সিয়াল সেন্টার () () হল একটি গগনচুম্বী অট্টালিকা বা উচ্চতম ভবন যা  চীন দেশে সাংহাইয়ের পুদং নামক স্থানে সাংহাই ওয়ার্ল্ড ফাইনান্সিয়াল সেন্টার অবস্থিত। এটা 'কন পিডারসেন ফক্স' দ্বারা পরিকল্পিত এবং 'মরি বিল্ডিং' কোম্পানি দ্বারা সম্প্রসারিত করা হয়েছে। এই বিল্ডিং এর কাঠামোগত ইঞ্জিনিয়ার হিসাবে 'লেসলি ই রবার্টসন অ্যাসোসিয়েটস' এবং 'চীন রাজ্য নির্মাণ প্রকৌশল কর্পোরেশন সঙ্গে মূল ঠিকাদার হিসেবে সাংহাই নির্মাণ (গ্রুপ) সাধারণ কোং. কাজ করেছে। এটি বিশ্বের ৩য় সর্বোচ্চ ভবন। এর উচ্চতা ৪৯২ মিটার অর্থাৎ (১৬১৪ ফুট) এবং মোট ফ্লোরের সংখ্যা রয়েছে ১০১ টি। এখানে অফিস, হোটেল, কনফারেন্স রুম, নিরীক্ষণ কেন্দ্রস্থল এবং নিচ তলায় অত্যাধুনিক শপিং মল রয়েছে। '৭৯ থেকে ৯৩ তলা পর্যন্ত পার্ক হায়াত সাংহাই হোটেলের অবস্থান। হোটেলের কক্ষ রয়েছে ১৭৪ টি। ২০০৮ সালে এই ভবনের নির্মাণ কাজ সমাপ্ত হয়। এটি চীনের তিতীয় সর্বোচ্চ ভবন।

গ্যাল্যারি

তথ্যসূত্র

বহিঃসংযোগ

Shanghai WFC official website
Shanghai World Financial Center observatory 
Kohn Pedersen Fox Shanghai WFC project page
Mori Building Co. Shanghai WFC project page
Shanghai WFC on CTBUH's Skyscraper Center database
The Shanghai WFC: a case study on Constructalia 
Emporis.com data page on the Shanghai WFC
Window cleaners at work on the Shanghai WFC (video from the observation deck)

১৯৭৬-এ প্রতিষ্ঠিত
চীনের টাওয়ার
ব্যবসা প্রতিষ্ঠান
অসম্পূর্ণ
সাংহাইয়ের ভবন ও স্থাপনা
সাংহাইয়ের গগনচুম্বী অট্টালিকা
শঙ্খনিধি নাচঘর

শঙ্খনিধি নাচঘর বাংলাদেশের ঢাকার টিপু সুলতান রোডে শঙ্খনিধি হাউজ এর পূর্বপার্শ্বে প্রায় ৫০ ফুট প্রশস্ত একটি ছোট মনোরম একতলা স্থাপনা ছিল যা শঙ্খনিধি নাচঘর নামে পরিচিত। এর কারুকাজ এবং প্রবেশমুখ দেখতে হিন্দু মন্দিরের মত হলেও এটি মূলত বিনোদন ও সাংস্কৃতিক কাজের জন্যই নির্মাণ করা হয়েছিল, ধর্মীয় উদ্দেশ্যে নয়। কেন্দ্রের মূল নাচঘরটিতে কাঠের কারুকাজসজ্জিত ছাদ এবং দেয়ালগুলো রঙিন টালিতে শোভিত ছিল।

ইতিহাস
বিশ শতকের গোড়ার দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ১৯২০-১৯২৬ সালের মধ্যে ঢাকার কিছু ভূসম্পত্তির মালিক হয় এবং বেশ কিছু ইমারত গড়ে তোলে।     এসব স্থাপনার মধ্যে শঙ্খনিধি নাচঘর অন্যতম।

স্থাপত্যকৌশল
এই দক্ষিণমুখী ভবনটি ভূপৃষ্ঠ হতে ৫ ফুট উঁচুতে স্থাপিত। ভবনটি কেন্দ্রীয় অক্ষের সাপেক্ষে প্রতিসম, দুইদিকের প্রান্তে দুটি অষ্টকোণী অংশ বিদ্যমান। অষ্টকোণী অংশদ্বয় দ্বিতলবিশিষ্ট এবং চূড়ায় অষ্টকোণী গম্বুজ দ্বারা আবৃত।
এর বারান্দায় প্রবেশের জন্য ২০ ফুট প্রশস্ত সোপান রয়েছে। বারান্দার সম্মুখে ৪ টি সুশোভিত সরু করিন্থিয়ান স্তম্ভ আছে, যাদের মাঝখানে তিনটি বহুখাজযুক্ত অর্ধবৃত্তাকার তোরণ বিদ্যমান। 
অষ্টকোণী অংশদ্বয়ের জানালাগুলো সুসজ্জিত তোরণ এবং দুইপাশে সরু লম্বা করিন্থিয়ান স্তম্ভ দ্বারা বেষ্টিত। 
এই ভবনটিতে একটি কেন্দ্রীয় নাচঘরসহ বিভিন্ন আয়তনের মোট পাঁচটি ঘর রয়েছে। এগুলোর আয়তন ২০ফুট * ২৫ ফুট এর কাছাকাছি। মূল নাচঘরের কারুকাজশোভিত কাঠের আচ্ছাদনটি প্রায় ২৫ ফুট উঁচু।

বিলুপ্তি
১৯৯১ সালে শঙ্খনিধি হাউসের একাংশ ও নাচঘর ভেঙে ফেলা হয়। নাচঘরের স্থানটিতে একটি স্কুল স্থাপন করা হয়।

আরও দেখুন
 বাংলাদেশের প্রত্নতাত্ত্বিক স্থানের তালিকা
 শঙ্খনিধি হাউজ
 রাধাকৃষ্ণ মন্দির, সূত্রাপুর
 ভজহরি লজ

তথ্যসূত্র

ঢাকা জেলার প্রত্নতাত্ত্বিক স্থাপনা
ঢাকা জেলার দর্শনীয় স্থান
ঢাকার স্থাপত্য
ঢাকার ভবন ও স্থাপনা
সৈয়দ আবু নসর

সৈয়দ আবু নসর একজন বাংলাদেশী-মার্কিন তড়িৎ প্রকৌশলী।

জীবনী
সৈয়দ নসর ১৯৩২ সালের ২৫ ডিসেম্বর জন্মগ্রহণ করেন। তিনি টেক্সাস এ অ্যান্ড এম ইউনিভার্সিটি থেকে ১৯৫৭ সালে মাস্টার্স এবং ইউনিভার্সিটি অব ক্যালিফোর্নিয়া, বার্কলে থেকে ১৯৬৩ সালে পিএইচডি ডিগ্রি অর্জন করেন। তিনি ১৯৬৮ সালে কেন্টাকী বিশ্ববিদ্যালয়ে সহযোগী অধ্যাপক হিসেবে যোগদান করেন। তিনি ১৯৭০ সালে পূর্ণ অধ্যাপক পদে উন্নীত হন। তিনি ১৯৮১ থেকে ১৯৮৮ সাল পর্যন্ত ডিরেক্টর অব গ্র্যাজুয়েট স্টাডিজ হিসেবে দায়িত্ব পালন করেন। তিনি ৪০ এর বেশি শিক্ষার্থীর মাস্টার্স এবং পিএইচডি অভিসন্দর্ভ তত্তাবধান করেন। তার প্রকাশনায় রয়েছে ১০০ এর অধিক গবেষণাপত্র এবং ৩৩ টি বই। তিনি ২০০০ সালে আইইইই নিকোলা টেসলা অ্যাওয়ার্ড লাভ করেন। তিনি আইইইই এর একজন আজীবন ফেলো ছিলেন। তিনি ৫টি মার্কিন এবং আন্তর্জাতিক প্যাটেন্তের মালিক ছিলেন।

তথ্যসূত্র

ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
পাথরের শিব মন্দির

পাথরের শিব মন্দির বাংলাদেশের ময়মনসিংহ জেলার অবস্থিত প্রাচীন মন্দির ও প্রত্নতাত্ত্বিক নিদর্শন। মুক্তাগাছার আট-আনীর তৎকালীন জমিদার রাজা জগৎ কিশোর আচার্য স্থাপত্য শিল্পী ময়েজ উদ্দিনকে দিয়ে মন্দিরটি নির্মাণ করিয়েছিলেন। ময়মনসিংহ জেলার মুক্তাগাছা উপজেলার মুক্তাগাছা শহরের আর্মড পুলিশ ব্যাটালিয়ন ক্যাম্পের সামনে জমিদারদের স্থাপিত পাথরের মন্দিরটি অবস্থিত।

ইতিহাস 
১৭২৭ সালে নবাব মুর্শিদকুলি খানের অনুগ্রহে মুক্তাগাছায় বসবাস ও জমিদারি শুরু করেন। পরবর্তীতে এই এলাকায় ১৬ জন জমিদার বাস করতেন। তাই এই এলাকা ষোল হিস্যার জমিদার নামে পরিচিত ছিল। সেই ১৬ জন জমিদারের একজন ছিলেন আটআনীর জমিদার রাজা জগৎ কিশোর আচার্য। তিনি ভারতের পাটনার বিখ্যাত স্থাপত্য শিল্পী ময়েজ উদ্দিনকে দিয়ে ১৮৬৩ সালে পাথরের শিবমন্দির স্থাপন করেন। জগৎ কিশোর আচার্য ময়েজ উদ্দিনকে এই মন্দির নির্মাণের জন্য প্রচুর উপঢৌকন প্রদান করেছিলেন।

বিবরণ 
মন্দিরটি পাথর কেটে নির্মাণ করা হয়েছে। দেয়ালে রয়েছে বিভিন্ন নকশা, চুড়ায় লতাপাতার কাজ ও দৃষ্টিনন্দন খিলানের কাজ। মন্দিরটির ভিত্তিপ্রস্তরের আয়তন ৬.৫ বর্গমিটার। দক্ষিণমুখী মন্দিরটি এক কক্ষ ও এক বারান্দা বিশিষ্ট। মন্দিরটি এক শিখর (রত্ন) বিশিষ্ট। মন্দিরটি আনুমানিক ৮ মিটার উচু। মন্দিরটির ভূমি পরিকল্পনা বর্গাকার। এ ধরনের অনুরূপ পাথরের তৈরি মন্দির ভাওয়াল রাজবাড়িতে ও মুড়াপাড়া প্রাসাদের নিকটে রয়েছে।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বহিঃসংযোগ 

ময়মনসিংহ জেলার দর্শনীয় স্থান
বাংলাদেশের ঐতিহাসিক স্থান
ময়মনসিংহ জেলার প্রত্নতাত্ত্বিক স্থাপনা
ময়মনসিংহ জেলার হিন্দু মন্দির
বাংলাদেশের মন্দির
দুর্গা মন্দির
শিব মন্দির
আনন্দময়ী যুগল কালী ও শিব মন্দির

জোড়া মন্দির বা আনন্দময়ী যুগল কালী ও শিব মন্দির বাংলাদেশের ময়মনসিংহ জেলায় অবস্থিত প্রাচীন মন্দির ও প্রত্নতাত্ত্বিক নিদর্শন। মুক্তাগাছার মহারানী বিমলা দেবী স্মৃতি বহন করছে হিন্দু দেবতা শিব ও কালীর এই জোড়া মন্দির। স্থানীয় এই মন্দিরটি ২০০ বছরের অধিক পুরনো।

বিবরণী 
ময়মনসিংহের মুক্তাগাছা আট-আনী জমিদার বাড়ির সমসাময়িক কালে জোড়া মন্দির নামে পরিচিত এই মন্দিরটি নির্মিত হয়েছে। মুক্তাগাছার জমিদার রঘুনন্দনের স্ত্রী মহারানী বিমলা দেবীর স্মৃতি বিজড়িত স্বর্ণকুণ্ডশোভিত কারুকার্যমন্ডিত আনন্দময়ী যুগল কালী ও শিব মন্দির। জানা যায়, বিমলা দেবী ১৮২০ সালে মন্দির দু’টি স্থাপন করেন। এই মন্দির দুটি একই ভিত্তিপ্রস্তরের উপর পাশাপাশি অবস্থিত। একই আদলে নির্মিত মন্দির দুটি বর্গাকার পরিকল্পনায় নির্মিত। মন্দিরের ছাদের উপর অষ্টভূজ আকার একটি করে শিখর (রত্ন) রয়েছে। মন্দিরের সামনে প্রশস্ত বারান্দা এবং বারান্দা দিয়ে প্রবেশের জন্য প্রতিটি মন্দিরে তিনটি অর্ধবৃত্তাকার খিলান দরজা রয়েছে। একই মাপের মন্দির দুটির উচ্চতা প্রায় একশত ফুট। শিব মন্দিরের ভিতরে রয়েছে বাবা বিশ্বনাথের মূর্তি ও কালী মন্দিরের রয়েছে মা কালীর মূর্তি। মন্দিরে অর্ন্তভূক্তি হিন্দু উৎসব দুর্গাপূজা, শিব ও কালী পূজা অনুষ্ঠিত হয়। মুক্তাগাছা উপজেলার, শহরের কলেজ রোড সংলগ্ন স্থানে মন্দিরজোড়া অবস্থিত। মুক্তাগাছা পৌরসভা থেকে মন্দির জোড়ার সর্বনিম্ন সড়ক দূরত্ব ৫০০ মিটার। মন্দিরের সামনে রয়েছে একটি দীঘি যা মন্দিরের সৌন্দর্য প্রসারিত করছে।

১৯৭১ সালে বাংলাদেশের স্বাধীনতা যুদ্ধ চলাকালীন মন্দির দুটিতে ব্যাপক ভাংচুর চালানো হয়। এতে করে মূল্যবান পাথরের তৈরি বিগ্রহ ধ্বংস হয়। এছাড়া মন্দিরের মূল্যবান জিনিসপত্র লুন্ঠন করা হয়।বর্তমানে মন্দির দুটি জরাজীর্ণ অবস্থায় রয়েছে। ভূমিকম্পের কারণে পেছনের দিকে হেলে পড়েছে । বড় বড় অংশ নিয়ে খসে পড়ছে মন্দিরের প্লাস্টার।

চিত্রশালা

আরও পড়ুন 
 মুক্তাগাছা উপজেলা
 মুক্তাগাছার রাজবাড়ি
 মুক্তাগাছার মণ্ডা
 শ্রী শ্রী রাধাগোবিন্দ মন্দির
 পাথরের শিব মন্দির
 তিন শিব মন্দির
 শ্রী শ্রী রাজ রাজেশ্বরী মন্দির, মুক্তাগাছা
 বাংলাদেশের হিন্দু মন্দিরের তালিকা

তথ্যসূত্র

বহিঃসংযোগ 

কালী মন্দির
শিব মন্দির
১৯শ শতাব্দীর হিন্দু মন্দির
ময়মনসিংহ জেলার দর্শনীয় স্থান
ময়মনসিংহ জেলার প্রত্নতাত্ত্বিক স্থাপনা
বাংলাদেশের ঐতিহাসিক স্থান
ময়মনসিংহ জেলার হিন্দু মন্দির
রাজাসন ঢিবি

রাজাসন ঢিবি বাংলাদেশের ঢাকা জেলাধীন সাভার উপজেলার মজিদপুরে অবস্থিত ঐতিহাসিক ও পুরাতাত্ত্বিক স্থাপনার ধ্বংসাবশেষ। এই ঢিবি সম্ভোগ রাজ্যের রাজা বা শাসক হরিশচন্দ্রের প্রাসাদেরই অস্তিত্বের সাক্ষ্য বহন করে। খৃস্টীয় সপ্তম-অষ্টক শতকে রাজা হরিশচন্দ্র এই এলাকায় বাস করতেন। এই ঢিবি ও আশপাশে বেশ কয়েকবার প্রত্নতাত্ত্বিক খনকার্য করা হয়েছিল, যার ফলে উদ্ধার হয় একটি বৌদ্ধ বিহারসহ অনেক পুরাতাত্ত্বিক বস্ত। বর্তমানে এই ঢিবি সরকারি তালিকাভুক্ত একটি প্রত্নতাত্ত্বিক স্থাপনা।

ইতিহাস
খৃস্টীয় সপ্তম-অষ্টক শতকে বর্তমান সাভার ছিল সম্ভোগ রাজ্যের অন্তর্গত। এটি তৎকালীন ব্যবসা-বাণিজ্যের অন্যতম গুরুত্বপূর্ণ কেন্দ্র ছিল। আরব ও মধ্য এশিয়া থেকে বণিকরা এখানে বাণিজ্য কাজে আসতেন। বংশী নদীর তীরবর্তী হওয়ায়, নদী পথেই বাণিজ্য চলতো। রাজা হরিশচন্দ্রের প্রাসাদটি অবস্থিত ছিল বর্তমান মজিদপুর এলাকায়। সে প্রাসাদের বহুলাংশই কালের বিবর্তনে ও অবহেলার দরুণ ধ্বংস হয়ে গেছে। প্রত্নতাত্ত্বিক গবেষণায় জানা যায়, এই এলাকা ছিল বৌদ্ধ ধর্মাবলম্বী অধ্যুষিত।

প্রত্নতাত্ত্বিক খননকার্য
১৯১৮ সালে ড. নলিনীকান্ত ভট্টশালী রাজাসন ঢিবিতে প্রথম প্রত্নতাত্ত্বিক খননকার্য চালান। এতে পাওয়া যায় একটি বৌদ্ধ বিহার ও বেশ কিছু পুরাতাত্ত্বিক বস্ত, প্রাচীন মুদ্রা। ধারণা করা হয়, সপ্তম শতকে এই অঞ্চলে বৌধ ধর্মের একটি কেন্দ্র ছিল। বৌদ্ধ বিহারটির চার ধরনের নির্মাণ শৈলী দেখে ধারণা করা হয়, দীর্ঘকাল ধরেই তা ব্যবহৃত হয়েছিল। ১৯৯০-৯১ সালে এখানে আরেকবার প্রত্নতাত্তিক খননকার্য হয়, পাওয়া যায়,স্বর্ণ ও রৌপ্য মুদ্রা এবং ব্রোঞ্জ নির্মিত ধ্যানী বুদ্ধ ও তান্ত্রিক মূর্তি। ব্রোঞ্জের মূর্তি দেখে ধারণা করা হয়, এই অঞ্চল ছিল মহাযানী বৌদ্ধ মতাদর্শের অন্যতম কেন্দ্র। এছাড়া খননকার্যে পাওয়া যায় ধূতি পরিহিত, কিরিট মুকুট, চুড়ি, হার, কোমরবন্ধ, বাজুবন্ধ সজ্জিত লোকেশ্বর-বিষ্ণুমূর্তি, পদ্মপানি, ধ্যানী বুদ্ধ, অবলোকিতেশ্বর ও প্রজ্ঞা পারমিতা প্রভৃতি ভাস্কর্য নিদর্শন।

গ্যালারি

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

ঢাকা জেলার প্রত্নতাত্ত্বিক স্থাপনা
ঢাকা জেলার দর্শনীয় স্থান
তারিক দুররানি

তারিক দুররানি  একজন বিশ্বখ্যাত বাংলাদেশী তড়িৎ প্রকৌশলী।

জীবনী
তারিক বাংলাদেশ প্রকৌশল বিশ্ববিদ্যালয় থেকে ১৯৬৫ সালে ব্যাচেলর্স ডিগ্রি অর্জন করেন। তিনি সাউদাম্পটন বিশ্ববিদ্যালয় থেকে ১৯৬৭ সালে মাস্টার্স এবং ১৯৭০ সালে পিএইচডি ডিগ্রি অর্জন করেন। তিনি ১৯৭০ থেকে ১৯৭৬ সাল পর্যন্ত সাউদাম্পটন বিশ্ববিদ্যালয়ে কর্মরত ছিলেন। তিনি ১৯৭৬ সালে স্ট্র্যাথক্লাইড বিশ্ববিদ্যালয়ে ইলেক্ট্রনিক ও তড়িৎ প্রকৌশল বিভাগে প্রভাষক হিসেবে যোগদান করেন। তিনি ১৯৭৯ সালে সিনিয়র প্রভষক পদে উন্নীত হন। ১৯৮২ সালে সিগনাল প্রসেসিং এর অধ্যাপক নিযুক্ত হন। তিনি ১৯৮৬ থেকে ১৯৯০ সাল পর্যন্ত ইলেক্ট্রনিক ও তড়িৎ প্রকৌশল বিভাগের চেয়ারম্যান হিসেবে দায়িত্ব পালন করেন।

সম্মাননা
 ফেলো, ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স, ১৯৮৯
 ফেলো, রয়েল সোসাইটি অব এডিনবার্গ, ১৯৯৪
 ফেলো, রয়েল অ্যাকাডেমী অব ইঞ্জিনিয়ারিং, ১৯৯৬
 আইইইই মিলেনিয়াম মেডেল, ২০০০
 আইইইই মেরিটোরিয়াস সার্ভিস অ্যাওয়ার্ড, ২০০০
 অর্ডার অব দ্য ব্রিটিশ এম্পায়ার, ২০০৩

তথ্যসূত্র

বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
তড়িৎ প্রকৌশলী
যোগমায়া দেবী কলেজ

যোগমায়া দেবী কলেজ ভারতের কলকাতার অন্যতম প্রাচীন ও শীর্ষস্থানীয় মহিলা কলেজ। এই কলেজটি আশুতোষ কলেজ (দিবা কলেজ) এবং শ্যামাপ্রসাদ কলেজ (নৈশ কলেজ) এর সাথে একই ভবন ভাগাভাগি করে। এই কলেজটির নাম স্যার আশুতোষ মুখোপাধ্যায়ের স্ত্রীর নামে নামকরণ করা হয়। এটি জাতীয় মূল্যায়ন ও প্রত্যয়ন পরিষদ (ন্যাক) অনুমোদিত গ্রেড "বি" কলেজ। এটি স্নাতক এবং স্নাতকোত্তর ডিগ্রি প্রদান করে এবং এটি কলকাতা বিশ্ববিদ্যালয়ের অনুমোদিত কলেজ। এই কলেজ ১৯৩২ সালে প্রতিষ্ঠিত হয়েছিল।

উল্লেখযোগ্য প্রাক্তন শিক্ষার্থী 
 মমতা বন্দ্যোপাধ্যায়, পশ্চিমবঙ্গের মুখ্যমন্ত্রী 
 অনন্যা চট্টোপাধ্যায়, বাঙালি অভিনেত্রী 
 বিজয়া রায়, চলচ্চিত্র নির্মাতা সত্যজিৎ রায়ের স্ত্রী 
 ইন্দ্রাণী হালদার, বাঙালি অভিনেত্রী 
 করুণা বন্দ্যোপাধ্যায়, অভিনেত্রী, অপু ত্রয়ীতে অভিনয়ের জন্য সর্বাধিক পরিচিত 
 কৌশিকী চক্রবর্তী, ভারতীয় শাস্ত্রীয় কণ্ঠশিল্পী 
 লকেট চট্টোপাধ্যায়, বাংলা চলচ্চিত্র ও টেলিভিশন অভিনেত্রী 
 মৈত্রেয়ী দেবী, সাহিত্য আকাদেমি পুরস্কার প্রাপ্ত কবি 
 পৌলমী ঘটক টেবিল টেনিস খেলোয়াড় 
 রেশমি ঘোষ, মিস ইন্ডিয়া আর্থ ২০০২ 
 রূপা গঙ্গোপাধ্যায়, মহাভারতে দ্রৌপদী চরিত্রে অভিনয় করার জন্য সর্বাধিক পরিচিত ভারতীয় অভিনেত্রী 
 সৌমিলি বিশ্বাস, বাঙালি অভিনেত্রী 
 সুচিত্রা ভট্টাচার্য, ঐপন্যাসিক

আরো দেখুন 
 আশুতোষ কলেজ 
 শ্যামাপ্রসাদ কলেজ 
 কলকাতা বিশ্ববিদ্যালয় কর্তৃক অনুমোদিত কলেজগুলির তালিকা 
 ভারতের শিক্ষা ব্যবস্থা 
 পশ্চিমবঙ্গে শিক্ষা

তথ্যসূত্র

বহিঃসংযোগ 
 

কলকাতার বিশ্ববিদ্যালয় ও কলেজ
১৯৩২-এ প্রতিষ্ঠিত শিক্ষাপ্রতিষ্ঠান
১৯৩২-এ ভারতে প্রতিষ্ঠিত
পশ্চিমবঙ্গে মহিলা বিশ্ববিদ্যালয় ও কলেজ
১৯৩২-এ ব্রিটিশ ভারতে প্রতিষ্ঠিত
কলকাতা বিশ্ববিদ্যালয়ের অধিভুক্ত
পশ্চিমবঙ্গের মহিলা বিশ্ববিদ্যালয় ও কলেজ
ভারতের কলাবিদ্যার কলেজ
সাইফুর রহমান (প্রকৌশলী)

সাইফুর রহমান একজন বাংলাদেশী-আমেরিকান তড়িৎ প্রকৌশলী।

জীবনী
রহমান বাংলাদেশ প্রকৌশল বিশ্ববিদ্যালয় থেকে ১৯৭৩ সালে ব্যাচেলর্স ডিগ্রি অর্জন করেন। তিনি স্টেট ইউনিভার্সিটি অব নিউ ইয়র্ক থেকে ১৯৭৫ সালে মাস্টার্স এবং ভার্জিনিয়া টেক থেকে ১৯৭৮ সালে পিএইচডি ডিগ্রি অর্জন করেন। তিনি ১৯৭৮ সালের সেপ্টেম্বর থেকে ১৯৭৯ সালে অগাস্ট পর্যন্ত টেক্সাস এ অ্যান্ড এম ইউনিভার্সিটি এর সহকারী অধ্যাপক হিসেবে কর্মরত ছিলেন। তিনি ১৯৭৯ সালের সেপ্তেম্বরে ভার্জিনিয়া পলিটেকনিক ইন্সটিতিউট এবং স্টেট ইউনিভার্সিটিতে সহকারী অধ্যাপক হিসেব যোগদান করেন। ১৯৮৩ সালের সেপ্টেম্বরে সহযোগী অধ্যাপক এবং ১৯৮৭ সালের স্পেটেম্বরে অধ্যাপক পদে উন্নীত হন। তিনি ১৯৯৪ সালের জানুয়ারিতে সেন্টার ফর এনার্জি অ্যান্ড দ্য গ্লোবাল এনভায়রনমেন্ট প্রতিষ্ঠা করেন। ১৯৯৮ সালের সেপ্টেম্বরে প্রতিষ্ঠা করেন অ্যাডভান্সড রিসার্চ ইন্সটিটিউট। 
তিনি ১৯৯৬ সালের সেপ্টেম্বর থেকে ১৯৯৯ সালের সেপ্তেম্বর পর্যন্ত ন্যাশনাল সায়েন্স ফাউন্ডেশনের ইলেক্ট্রিকাল অ্যান্ড কমিনিকেশন সিস্টেমস ডিভিশনের কর্মসূচী পরিচালক হিসেবে কর্মরত ছিলেন।

সম্মাননা
 ফেলো, ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স , ডিসেম্বর ১৯৯৭
 আউটস্ট্যান্ডিং পাওয়ার ইঞ্জিনিয়ারিং এডুকেটর অ্যাওয়ার্ড, আইইইই পাওয়ার অ্যান্ড এনার্জি সোসাইটি, ২০১৩
 মেরিটোরিয়াস সার্ভিস অ্যাওয়ার্ড, আইইইই পাওয়ার অ্যান্ড এনার্জি সোসাইটি, ২০১২
 আইইইই মিলেনিয়াম মেডেল, এপ্রিল ২০০০

তথ্যসূত্র

বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
তড়িৎ প্রকৌশলী